Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: (1) Az építõipari kivitelezési tevékenységrõl szóló 191/2009. (IX. 15.) Korm. rendelet (a továb biak ban: Épkiv.) 3. §
Paragraph Index: 87

(17) Az Épkiv. 19. § (1) bekezdése helyébe a következõ rendelkezés lép és 19. §-a a következõ (1a) bekezdéssel egészül ki: „(1) Építtetõi fedezetkezelõ közremûködése esetén az alvállalkozó kivitelezõk nyilvántartása elektronikus formában, a fõvállalkozó kivitelezõ építési naplójának részét képezõ alvállalkozói nyilvántartásban történik. Az építtetõi fedezetkezelõ az alvállalkozó kivitelezõ védelmét szolgáló, 20. § (4) bekezdése szerinti visszatartást kizárólag az alvállalkozói nyilvántartásban szereplõ alvállalkozó kivitelezõ javára gyakorolja. (1a) Az építésügyért felelõs miniszter által biztosított elektronikus alvállalkozói nyilvántartó szoftvert az építtetõi fedezetkezelõ internetes formában üzemelteti. Ennek keretében megnyitja a szerzõdés szerinti építõipari kivitelezési tevékenységhez kapcsolódó alvállalkozói nyilvántartást és rögzíti az építtetõ és a fõvállalkozó kivitelezõ között létrejött építési szerzõdés adatait. Alvállalkozói szerzõdés megkötése esetén, az alvállalkozó kivitelezõ köteles a másik szerzõdõ fél által megadott kód felhasználásával a szerzõdésének adatait az alvállalkozói nyilvántartásban rögzíteni.”

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes